SL
27.3.2023
Uradni list Evropske unije
C 112/31
Sodba Splošnega sodišča z dne 8. februarja 2023 – Carpatair/Komisija (Zadeva T-522/20) (1) (Državne pomoči – Letalski sektor – Ukrepi, ki jih je Romunija izvedla v korist letališča Temišvar – Ukrepi, ki jih je letališče Temišvar izvedlo v korist družbe Wizz Air in letalskih prevoznikov, ki uporabljajo to letališče – Sklep, v katerem je delno ugotovljen neobstoj državne pomoči v korist letališča Temišvar in letalskih prevoznikov, ki uporabljajo to letališče – Letališke pristojbine – Ničnostna tožba – Regulativni akt – Posamično nanašanje – Znaten vpliv na konkurenčni položaj – Neposredno nanašanje – Pravni interes – Dopustnost – Člen 107(1) PDEU – Selektivnost – Prednost – Merilo zasebnega udeleženca) (2023/C 112/39) Jezik postopka: angleščina Stranke Tožeča stranka: Carpatair SA (Timişoara, Romunija) (zastopnika: J. Rivas Andrés in A. Manzaneque Valverde, odvetnika)
Tožena stranka: Evropska komisija (zastopnika: F. Tomat in C. Georgieva, agenta)
Intervenientki v podporo tožene stranke: Wizz Air Hungary Légiközlekedési Zrt.
(Wizz Air Hungary Zrt.)
(Budimpešta, Madžarska) (zastopniki: E. Vahida, S. Rating in I.-G. Metaxas-Maranghidis, odvetniki), Societăţii Naţionale „Aeroportul Internaţional Timişoara – Traian Vuia“ SA (AITTV) (Ghiroda, Romunija) (zastopnika: V. Power in R. Hourihan, solicitors)
Predmet Tožeča stranka s tožbo na podlagi člena 263 PDEU predlaga razglasitev ničnosti Sklepa Komisije (EU) 2021/1428 z dne 24. februarja 2020 o državni pomoči SA.31662 – C/2011 (ex NN/2011), ki jo je Romunija izvedla za mednarodno letališče Temišvar in družbo Wizz Air (UL 2021, L 308, str.
1) v delu, v katerem je ugotovljeno, da nekateri ukrepi niso državne pomoči v smislu člena 107(1) PDEU.
Izrek 1.
Člen 2 Sklepa Komisije (EU) 2021/1428 z dne 24. februarja 2020 o državni pomoči SA.31662 – C/2011 (ex NN/2011), ki jo je Romunija izvedla za mednarodno letališče Temišvar in družbo Wizz Air se razglasi za ničen v delu, v katerem je ugotovljeno, da letališke pristojbine iz zbornika letalskih informacij iz leta 2010 in sporazumi, sklenjeni med Societăţii Naţionale „Aeroportul Internaţional Timişoara – Traian Vuia“ SA (AITTV) in družbo Wizz Air Hungary Légiközlekedési Zrt.
(Wizz Air Hungary Zrt.) leta 2008 (vključno s sporazumi o spremembah iz leta 2010), ne pomenijo državnih pomoči.
2.
Evropska komisija nosi svoje stroške in stroške družbe Carpatair SA.
3.
Družba Wizz Air Hungary in AITTV nosita svoje stroške.
(1)
UL C 378, 9.11.2020.